|  |  |
| --- | --- |
| REPUBLIKA HRVATSKA | RAZINA: **11** |
| NADLEŽNO MINISTARSTVO | RKDP: **51** |
| RAZDJEL: **020** | MATIČNI BROJ: **03205924** |
| GLAVA: **05** | OIB: **64434885131** |
|  | ŠIF.OZN.: **8411** |
|  | BR.ŽIRO RN.: **1001005-1863000160** |

PRORAČUNSKI

KORISNIK:  **VLADA REPUBLIKE HRVATSKE**

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA ZA RAZDOBLJE**

**I – XII MJESEC 2023. GODINE**

1. **Tekuće pomoći od institucija i tijela EU**

u iznosu od **281.990,79**

sredstva se odnose na troškove izrade projektno tehničke dokumentacije za konstrukcijsku obnovu i provedbu kontrole projekta cjelovite obnove konstrukcije glede mehaničke otpornosti i stabilnosti nosive konstrukcije zgrade VRH stradale u zagrebačkom potresu (Fond solidarnosti EU).

1. **Plaće za redovan rad**

u iznosu od **1.408.350,99**

do odstupanja od ostvarenja u izvještajnom razdoblju prethodne godine došlo je zbog povećanja osnovice sukladno Dodatku I. Kolektivnog ugovora za državne službenike i namještenike (Narodne novine, broj 127/2022).

1. **Plaće za prekovremeni rad**

u iznosu od **24.323,02**

do odstupanja od ostvarenja u izvještajnom razdoblju prethodne godine došlo je zbog povećane potrebe za prekovremenim radom u odnosu na isto obračunsko razdoblje prethodne godine te zbog povećanja osnovice sukladno Dodatku I. Kolektivnog ugovora za državne službenike i namještenike (Narodne novine, broj 127/2022).

1. **Ostali rashodi za zaposlene**

u iznosu od **46.839,21**

do odstupanja od ostvarenja u izvještajnom razdoblju prethodne godine došlo je zbog isplate većeg broja jubilarnih nagrada, otpremnine te povećanja iznosa regresa sukladno Odluci Vlade Republike Hrvatske o visini regresa za korištenje godišnjih odmora državnih službenika i namještenika i službenika i namještenika u javnim službama za 2023. godinu (Narodne novine, broj 65/2023) kao i isplate nagrada za božićne blagdane sukladno Dodatku III. Kolektivnom ugovoru za državne službenike i namještenike (Narodne novine, broj 128/2023).

1. **Doprinosi za obvezno zdravstveno osiguranje**

u iznosu od **234.990,29**

vidi bilješku 2.

1. **Službena putovanja**

u iznosu od **23.464,48**

do odstupanja od ostvarenja u izvještajnom razdoblju prethodne godine došlo je zbog smanjenih izdataka za službena putovanja u zemlji i inozemstvu.

1. **Stručno usavršavanje zaposlenika**

u iznosu od **2.261,35**

do odstupanja od ostvarenja u izvještajnom razdoblju prethodne godine došlo je zbog izdataka za pohađanje seminara za MS Word organiziranog za 26 zaposlenika.

1. **Uredski materijal i ostali materijalni rashodi**

u iznosu od **25.373,32**

do odstupanja od ostvarenja u izvještajnom razdoblju prethodne godine došlo je zbog povećanih izdataka za uredske potrepštine.

1. **Energija**

u iznosu od **163.820,68**

do odstupanja od ostvarenja u izvještajnom razdoblju prethodne godine došlo je zbog Uredbe Vlade RH o otklanjanju poremećaja na domaćem tržištu energije (Narodne novine, broj: 104/2022, 106/2022, 121/2022, 156/2022, 31/2023).

1. **Materijal i dijelovi za tekuće i investicijsko održavanje**

u iznosu od **3.904,40**

do odstupanja od ostvarenja u izvještajnom razdoblju prethodne godine došlo je zbog nabave materijala za informatiku (baterije za UPS uređaje) kao i materijala za redovno održavanje građevinskih objekata.

1. **Sitni inventar i auto gume**

u iznosu od **296,98**

do odstupanja od ostvarenja u izvještajnom razdoblju prethodne godine došlo je zbog nabave električne grijalice i DVD pržilice.

1. **Usluge tekućeg i investicijskog održavanja**

u iznosu od **680.836,19**

do odstupanja od ostvarenja u izvještajnom razdoblju prethodne godine došlo je zbog rekonstrukcije hladnjaka postojeće komore u dvorani ban Jelačić te zbog izrade projektno tehničke dokumentacije za cjelovitu i konstrukcijsku obnovu zgrade Vlade Republike Hrvatske stradale uslijed zagrebačkog potresa.

1. **Zakupnine i najamnine**

u iznosu od **337.826,07**

do odstupanja od ostvarenja u izvještajnom razdoblju prethodne godine došlo je zbog smanjenih izdataka za korištenje službenog zrakoplova, troškova najma opreme, provođenja VIP putnika kao i najma VIP salona prilikom posjeta stranih delegacija.

1. **Zdravstvene i veterinarske usluge**

u iznosu od **0,00**

- trošak 2022. godine 5.269,92 eura

podmireni troškovi tjednih testiranja djelatnika Glavnog tajništva na COVID-19 te sistematskih pregleda zaposlenika.

1. **Intelektualne i osobne usluge**

u iznosu od **31.605,06**

do odstupanja od ostvarenja u izvještajnom razdoblju prethodne godine došlo je zbog provedbe kontrole projekta cjelovite obnove konstrukcije glede mehaničke otpornosti i stabilnosti nosive konstrukcije zgrade VRH stradale u zagrebačkom potresu, projektiranje sustava tehničke zaštite za građevinu VRH te izrade energetskog certifikata za zgradu VRH.

1. **Računalne usluge**

u iznosu od **99.943,78**

do odstupanja od ostvarenja u izvještajnom razdoblju prethodne godine došlo je zbog plaćanja usluge tehničke podrške održavanja informatičkog sustava, održavanja aplikacijskog sustava ePortal i ePisarnica za cijelo obračunsko razdoblje 2023. godine.

1. **Ostale usluge**

u iznosu od **15.313,86**

do odstupanja od ostvarenja u izvještajnom razdoblju prethodne godine došlo je zbog izrade pozadine i čuvanja opreme povodom obilježavanja Dana antifašističke borbe u Brezovici te usluge čišćenja zavjesa i tepiha kao i izrade platna i vizuala za sjednicu i potpisivanje ugovora VRH i ministra BiH.

1. **Naknade troškova osobama izvan radnog odnosa**

u iznosu od **3.645,39**

do odstupanja od ostvarenja u izvještajnom razdoblju prethodne godine došlo je zbog troškova hotelskog smještaja predstavnika stranih delegacija.

1. **Reprezentacija**

u iznosu od **102.587,29**

do odstupanja od ostvarenja u izvještajnom razdoblju prethodne godine došlo je zbog povećanja interne i vanjske reprezentacije (posjete stranih delegacija).

1. **Pristojbe i naknade**

u iznosu od **2.380,00**

do odstupanja od ostvarenja u izvještajnom razdoblju prethodne godine došlo je zbog povećanja iznosa mjesečne naknade za nezapošljavanje osoba s invaliditetom.

1. **Ostali nespomenuti rashodi poslovanja**

u iznosu od **2.121,49**

do odstupanja od ostvarenja u izvještajnom razdoblju prethodne godine došlo je zbog povećanja izdataka za aranžmane prilikom dolaska stranih delegacija.

1. **Zatezne kamate**

u iznosu od  **86,54**

do odstupanja od ostvarenja u izvještajnom razdoblju prethodne godine došlo je zbog pravovremenog plaćanja režijskih troškova.

1. **Naknade građanima i kućanstvima u novcu**

u iznosu od **7.503,58**

do odstupanja od ostvarenja u izvještajnom razdoblju prethodne godine došlo je zbog izdataka za školarine preddiplomskog stručnog studija Poslovanje i upravljanje za tri zaposlenice Glavnog tajništva.

1. **Licence**

u iznosu od **13.125,00**

do odstupanja od ostvarenja u izvještajnom razdoblju prethodne godine došlo je zbog knjiženja Microsoft licenci koje su u 2023. godini knjiženi na stavci zakupnina (licence) po preporuci Državnog ureda za reviziju.

1. **Uredska oprema i namještaj**

u iznosu od **77.512,58**

do odstupanja od ostvarenja u izvještajnom razdoblju prethodne godine došlo je zbog nabave uređaja za napajanje sustava za tonsko snimanje, komponente za računalo u sustavu video nadzora, preklopnika, sustava za pohranu podataka i sigurnosnu pohranu na trake, stolna računala, pisač za kartice, uredski namještaj kao i izrade nosača s kopljem za zastave u istom obračunskom razdoblju prošle godine.

1. **Komunikacijska oprema**

u iznosu od **35.496,46**

do odstupanja od ostvarenja u izvještajnom razdoblju prethodne godine došlo je zbog nadogradnje mikrofonskog konferencijskog sustava, nabavke monitora i kablova za sustav video nadzora kao i tv uređaja sa nosačima.

1. **Oprema za održavanje i zaštitu**

u iznosu od **3.447,50**

do odstupanja od ostvarenja u izvještajnom razdoblju prethodne godine došlo je zbog nabave jednog klima uređaja u istom obračunskom razdoblju prošle godine.

1. **Uređaji, strojevi i oprema za ostale namjene**

u iznosu od **551,24**

do odstupanja od ostvarenja u izvještajnom razdoblju prethodne godine došlo je zbog izdataka za nabavu hladnjaka i bojlera.

1. **Ulaganja u računalne programe**

u iznosu od **57.992,65**

do odstupanja od ostvarenja u izvještajnom razdoblju prethodne godine došlo je zbog izdataka za nadogradnju ePisarnice sa implementacijom usluga potpisa, pečata i programa Konto te izrada izvješća koje će ispisivati sve stavke registra „Vremenik“ unutar sustava ePortal.

**BILJEŠKE UZ BILANCU ZA RAZDOBLJE**

**I – XII MJESEC 2023. GODINE**

Stanje Imovine na dan 1. siječnja 2023. godine u odnosu na 31.12.2022. godine ( 11.382.320,55 kn) razlikuje se za 0,02 centa, a što je u skladu s uputom Ministarstva financija za evidencije na prijelazu godine u procesu prelaska na euro kao službene valute Republike Hrvatske.

1. **Ulaganja u računalne programe**

Na navedenom računu računskog plana došlo je do povećanja u tekućoj godini jer je napravljena

nadogradnja ePisarnice i izrade određenih izvješća unutar sustava ePortal.

**2**. **Sitni inventar i auto gume**

Na navedenom računu računskog plana došlo je do smanjenja u tekućoj godini budući je isknjižen

neupotrebljiv inventar i to: pržilice, monitori, web kamere, slušalice, stolne svjetiljke i ostali

inventar.

3. **Izvanbilančni zapisi**

Na navedenom računu računskog plana evidentirana je tuđa imovina to jest umjetnine posuđene

temeljem posudbenih ugovora od Nacionalnog muzeja moderne umjetnosti, Muzeja suvremene

umjetnosti, Hrvatskog povijesnog muzeja te gđe Milene Matas Lipovac.

Na navedenom računu evidentirana je i tuđa imovina na korištenju i to fotokopirni aparati. Također imamo evidentirane i instrumente osiguranja plaćanja. Do odstupanja od početnog stanja došlo je iz razloga što je u toku godine zaprimljena jedna bankovna garancija

Vlada Republike Hrvatske nema sudskih sporova u tijeku.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA ZA RAZDOBLJE**

**I - XII MJESEC 2023. GODINE**

Promjene u obujmu imovine:

Do povećanje na proizvedenoj dugotrajnom imovini došlo je zbog evidentiranja prijenosnih računala i monitora koji su uknjiženi temeljem Sporazuma između Ministarstva pravosuđa i uprave i Vlade RH a koja je Ministarstvo dodijelilo u okviru Pilot projekta C2.2.R2-12 „ Uvođenje modela za hibridni pristup radnom mjestu – smartworking“ u okviru Nacionalnog plana oporavka i otpornosti 2021-2026..

Do smanjenja je došlo zbog otpisa i isknjiženja rashodovanog neispravnog bojlera i radne sjedalice.

**BILJEŠKE UZ IZVJEŠTAJ O OBVEZAMA ZA RAZDOBLJE**

**I – XII MJESEC 2023. GODINE**

Stanje Obveza na dan 1. siječnja 2023. godine u odnosu na 31.12.2022. godine (1.936.970,11

Kn ) razlikuje se za 0,01 cent, a što je u skladu s uputom Ministarstva financija za evidencije

na prijelazu godine u procesu prelaska na euro kao službene valute Republike Hrvatske.

Vlada Republike Hrvatske nama dospjelih obveza na kraju izvještajnog razdoblja.

U Zagrebu, 28. siječnja 2024.

**ZAKONSKI PREDSTAVNIK**

**(potpis)**